google/wiki40b huggingface dataset:
תיאור פרמטרי של עקום

באנליזה, ובפרט בגאומטריה דיפרנציאלית, תיאור פרמטרי של עקום הוא תיאור מפורש של משתני העקום באופן התלוי בפרמטר, במקום תיאור הנתון על ידי פונקציה סתומה. המעבר מתיאור של עקום על ידי תיאור מילולי או על ידי משוואה יחידה לתיאור פרמטרי נקרא "פרמטריזציה".
משוואות פרמטריות של עקומים משמשות במספר ענפים במתמטיקה ובפיזיקה, לעיתים כשהן מחליפות את התיאור המפורש של העקום. אחד הענפים בו נעשה שימוש רב בפרמטריזציה של עקומים הוא אנליזה וקטורית, למשל לצורך חישובו של אינטגרל קווי. בקינמטיקה עושים שימוש במשוואה פרמטרית כאשר קובעים את הקואורדינטות, מהירות וכל מידע אחר הנוגע לגוף המצוי בתנועה.
באופן מופשט נתון יחס בצורה של משוואה, וניתן להראות שיחס זה הוא מעין תמונה של פונקציות הנובעות מגורמים כלשהם כגון Rⁿ. לכן, על מנת לדייק יותר, ניתן להגדיר משוואה זו כהצגה פרמטרית. הצגה זו היא חלק מהגאומטריה הדיפרנציאלית של עקומות.

דוגמאות

המשוואה הפשוטה ביותר עבור פרבולה היא
משוואה זו יכולה לעבור פרמטריזציה (תהליך שבו מוסף לה פרמטר כלשהו) באמצעות שימוש בפרמטר החופשי t, ולפיכך ניתן לקבוע כי
כמובן ששימוש זה בפרמטר לא יעזור לנו כלל וכלל, כיוון שהיא משאירה אותנו באותו המצב רק עם אות אחרת. לעומת זאת, אם ניקח את המשוואה הדו-ריבועית הבאה:
נוכל לפשט את המשוואה על ידי שימוש ב-t:
וזוהי משוואה ריבועית אותה אנו יכולים לפתור בפשטות.
על אף שהדוגמה שלמעלה נראית טריוויאלית, יש להשוותה מול הפרמטריזציה של המעגל של הרדיוס a:
כדי לתאר עקומות במרחבים מרובי ממדים נוח להשתמש במשוואות פרמטריות. לדוגמה:
מתארת עקומה במרחב תלת ממדי, שצורתה היא סליל, שהרדיוס שלה הוא a והיא עולה ב-2πb יחידות עבור כל סיבוב (ראוי לציין שהמשוואות בכל מישור זהות לאלו של מעגל; למעשה, סליל הוא רק "מעגל שלקצה שלו אין את אותו ערך z").
ביטויים כגון אלו שלמעלה נכתבים בדרך כלל בצורה הבאה:
דרך זו לביטוי עקומות היא מעשית ויעילה; לדוגמה, ניתן לבצע אינטגרציה וגזירה של עקומות כאלה במקביל. באופן זה, ניתן לתאר את המהירות של חלקיק בעקבות תהליך הפרמטריזציה כך:
ואת התאוצה באופן הזה:
באופן כללי, עקומה פרמטרית היא פונקציה של פרמטר עצמאי אחד. הרעיון המקביל של שניים (או יותר) פרמטרים עצמאיים נקרא משטח פרמטרי.

המרה של שתי משוואות פרמטריות למשוואה אחת

המרה של קבוצת משוואות פרמטריות למשוואה אחת כוללת את מציאת הפתרון של אחת המשוואות (בדרך כלל הפשוטה מביניהן) עבור הפרמטר. לאחר מכן, הפתרון של הפרמטר מוכנס למשוואה שנותרה, והתוצאה של התהליך הזה היא פישוט המשוואה שהתקבלה. ראוי לציין שהפרמטר אף פעם לא קיים כאשר המשוואה היא יחידה (כלומר, הוא חייב "להתבטל" במהלך ההמרה), ובמילים אחרות: חובה לפתור את המשוואות הסימולטניות עבור הפרמטר, והתוצאה תהיה משוואה אחת. במקרה שיש מגבלות על הערך שהפרמטר יכול לקבל, יש צורך לבצע פעולות נוספות.
המכללה האקדמית לחינוך ע"ש קיי

היסטוריה

המכללה נוסדה בשנת 1954 על ידי אריה סימון שהיה מפקח חינוך במרחב דרום. במכללת קיי לומדים 3,000 סטודנטים במסלולי הוראה שונים וכ-500 סטודנטים נוספים במסגרת מכינה.
ראשית דרכו של המוסד בשכונת משק עזר בבאר שבע. מאז נדד פעמיים: בראשונה לשכונה ג', לבניין זמני (1960), ובשנייה לבניין נוכחי בשכונה ו' חדשה בבאר שבע, בשנת 1982.
מכללת קיי הובילה את תהליך האקדמיזציה של הכשרת המורים והראשונה שקיבלה הכרה אקדמית מלאה בכל מסלולי ההכשרה בשנת 1994 והיא בין המכללות הראשונות אשר קיבלו הכרה בלימודי התואר השני בשנת 2003. במכללה לומדים זה לצד זה סטודנטים יהודיים ובדואים.
מכללת קיי היא מוסד אקדמי המשלב בין ההוראה לבין המחקר. על מנת לאפשר לחברי הסגל להתקדם במסלול האקדמי ולהרחיב את הידע העומד לרשות הקהילה האקדמית מקיימת המכללה פעילות מחקרית ענפה. במשך 10 שנים (1994 - 2004) עמדה בראש יחידת המחקר ענת קינן.
שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
יואב לוי

ביוגרפיה

יואב לוי נולד בתחילת שנות השבעים בבני ברק למשפחה דתית-לאומית, היה חבר בתנועת בני עקיבא, עד שנשר ממערכת החינוך הדתית בגיל 16, ויצא בשאלה. שרת בצה"ל ביחידה מובחרת בדרום לבנון וביו"ש.
ב-2002 סיים לימודי משחק בבית הספר לאמנויות הבמה בית צבי. במהלך לימודיו זכה במספר מלגות ופרסים.
בשנת 2005 שיחק לוי בהצגה "פלונטר".
לוי משתתף במספר הצגות בתיאטרון הקאמרי ובהן: "אמא קוראז'", "עד ראייה", "כובע הקש האיטלקי" (בתפקיד פליקס), "קוויאר ועדשים" (בתפקיד מרצ'לו), "המלט" בתפקיד גילדנשטרן, "פלונטר", מורדי ב"גיבור מעמד הפועלים", סטנלי ב"יומן חוף ברייטון" שני תפקידים (אליהו ושומר) ב"חולה אהבה בשיכון ג'", "אל נקמות (בתפקיד ר' אלי). כמו כן שיחק את גילדנשטרן בהצגה "רוזנקרנץ וגילדנשטרן מתים" מאת טום סטופארד בבימויה של יעל רונן בתיאטרון הקאמרי.
שיחק בהצגות "ע' 17" בתפקיד איתי כרמלי, "זהר" בתפקיד אביהו מדינה, "בעל למופת" בתפקיד יובב לביד, "רומיאו ויוליה" בתפקיד מרקוציו, ובהצגה "אורזי מזוודות" בתפקיד מוטק'ה צחורי.
החל משנת 2009 שיחק בסדרת הטלוויזיה "פולישוק" את הרב יהושע תנדורי, יועץ התקשורת של ש"ס.
ב-2012 השתתף בסרט הקולנוע הישראלי "הנותנת" ובסרט האמריקאי "כוננות עם שחר".
בשנת 2013 השתתף בסדרת המתח "בני ערובה" ששודרה בערוץ 10.
ב-2014 החל לשחק בסדרת הטלוויזיה "משפחה טובה "בתפקיד אלעד לחמיש, שכנו הדתי של יהב.
בשנת 2015 שיחק בסדרה "ג'וני ואבירי הגליל", בתפקיד שימי, ששודרה ב-yes.
ב-2018 השתתף בסרטו של אלירן מלכה, "הבלתי רשמיים" וב-2019 השתתף בסרט "ימים נוראים" של ירון זילברמן. ביוני 2019 החל לשחק בסדרת הקומדיה הרומנטית "זה לא הגיל" בתפקיד מקס, הבוס של טליה.
ניהול ידע

ניהול ידע (או בשם אחר: ניהול ידע בארגונים) הוא תחום עיסוק שמטרתו שיפור תפוקה ולמידה, על ידי אופטימיזציה של דרכי השימוש בידע, לרוב במסגרת פעילות ארגונית. ניהול ידע בארגון עוסק בעיקר בארבעה תחומי דעת: שימור, פיתוח (העשרה, טיפוח, חשיפת ידע סמוי בו מחזיקים העובדים או הלקוחות), שיתוף והנגשה של ידע וזאת בשיטות מתודולוגיות סדורות, לקידום יעדי הארגון.

פתרונות טכנולוגיים וארגוניים לניהול ידע

ישנו מגוון רחב מאד של פתרונות לניהול הידע המסייעים לכל אחד, בדרכו, לנהל את הידע הארגוני. כל פתרון הוא שילוב של כלי מחשובי, תהליכי עבודה תומכים, ארגון ועיבוד תכנים והיבט תרבותי ארגוני. הפתרונות המוכרים לניהול ידע כוללים:

היסטוריה

תחום ניהול הידע חדש יחסית ואוזכר לראשונה מאמצע שנות ה-90. בין הארגונים ראשונים בעולם שהקדישו מאמץ בנושא: Buckman Labertories, בריטיש פטרוליום הבנק העולמי, NASA.].

מובילי דעה ראשונים

מייסדי התחום היו פרופסור תומאס דוונפורט  מה-Babson College ,  לורנס פרוסאק, איקוג'ירו נונקה  שפיתח יחד עם הירוטקה טאוקאוצ'י  ופיטר דרוקר שטבע את המונח עובד ידע.
נונקה וטאוקאוצ'י נעזרו במושגים אפיסטמולוגיים של הפילוסופיה של המדע והרחיבו את תאוריית ידע השתיקה  של מיכאל פולני. על סמך זה פיתחו את מודל ה-SECI  הידוע גם כ"ספירלת נונקה",.

התפתחות התחום בישראל

התחום הוצג לראשונה בישראל על ידי ד"ר עדנה פשר, יועצת לניהול, בכנס ראשון שערכה הנושא ב 1996- אשר עסק בידע לפעולה.] מנהל הידע הראשון בישראל היה רון דביר, שמונה למנהל ידע ב ECI. לימים עשה רון דביר דוקטורט בתחום. כיום ישנם כעשרה בעלי תואר ד"ר בתחום ניהול הידע, וניתן ללמוד אותו במסגרת  תואר ראשון בהנדסת תעשייה וניהול באוניברסיטת בן-גוריון תואר שני באוניברסיטת בר-אילן ואוניברסיטת חיפה (במשולב עם מדעי המידע).]
בשנת  2001 הוקם פורום ניהול הידע בישראל כקהילה בה חברים אנשי מקצוע מארגונים שונים, יועצים, מנהלי ידע ואחרים  המתעניינים בניהול ידע ובתחומים הקשורים לו. הפורום פועל להיות מקור ורשת ידע מקצועיים ומובילים עבור כל העוסקים בניהול ידע בישראל. הוא מקיים כנס כללי מדי שנה ומספר מפגשים וימי עיון לאורך השנה, מוציא לאור ספרים הנכתבים בשיתוף על ידי חברי הפורום ומקיים אתר רשת חברתית ומקצועית.
ישראל הייתה הראשונה לפתח תו תקן בתחום, ביוזמת מכון התקנים הישראלי (ת"י 2006), ומובילה את צוות המומחים הבינלאומי בגיבוש תקן ISO גלובלי (ISO 30401).]
אצטזולאמיד

מנגנון פעולה

אצטזולאמיד משתייך למשפחת מעכבי הקרבוניק אנהידראז. קרבוניק אנהידראז (CA) מזרז את החלק הראשון של התגובה ההפיכה בה פחמן דו-חמצני (CO₂) ומים (H₂O) הופכים לחומצה קרבונית (H₂CO₃) ולהפך. החלק השני של התגובה מתרחש באופן ספונטאני, ונדחף לכיוון יצירת H⁺ + HCO₃⁻:
CO₂ + H₂O <--CA--> H₂CO₃ <--> H⁺ + HCO₃⁻
בצינורות הכליה, יוני מימן המופרשים מהתאים אל תוך הלומן מגיבים עם יוני ביקרבונאט (HCO₃), המשמש כבסיס חלש, ליצירת חומצה קרבונית, ובתיווך האנזים CA למים ולפחמן דו-חמצני. הפחמן הדו-חמצני נספג מחדש אל הגוף באמצעות דיפוזיה, והמים עוברים תהליכי ספיגה באמצעות תעלות בצינורות הכליה. באופן זה, ישנה ספיגה מחדש של ביקרבונאט מהכליות. התגובה נוטה לצד שמאל (התגובה ההפוכה), ובכך מתאפשרת ספיגה של ביקרבונאט.
אצטזולאמיד מעכב את האנזים CA, ובאופן זה לא מאפשר את הספיגה מחדש של יוני ביקרבונאט בכליות. עיכוב זה גורם לשתן להפריש כמויות גדולות של ביקרבונאט, והופך את השתן לבעל pH בסיסי. בנוכחות התרופה, הכליה מפרישה כמות גדולה של בסיסים, ולכן ניתן להשתמש בתרופה זו לטיפול בבססת נשימתית או מטבולית. הריכוז הגבוה של הביקרבונאט בשתן גורם גם לחוסר ספיגה של יוני נתרן בצינורות הכליה, וגורם לעלייה בנפח השתן המופרש. יוני המימן, שכעת אין להם נטייה להגיב עם יוני הביקרבונאט, מגיבים עם יוני כלור ונספגים מחדש אל הגוף. העלייה בריכוז יוני המימן בזרם הדם מביא לחמצת מטבולית.

גלאוקומה

אצטזולאמיד משמש כתרופה לטיפול בגלאוקומה, מחלה בה יש לחץ תוך-עיני מוגבר. אצטזולאמיד מעכב את האנזים CA שנמצא בעיניים ומייצר ביקרבונאט שגורם לכניסה מוגברת של נוזלים ויוני נתרן אל תוך העין ליצירת נוזל העין (aqueous humor). על ידי ביטול המפל האוסמוטי שגורם לכניסת הנוזלים אל העין, הלחץ התוך-עיני מופחת.

נוירולוגי

אצטזולאמיד משמש לטיפול בהתקפי ניתוק ופרכוסים מיוקלוניים אצל חולי אפילפסיה.
אצטזולאמיד משמש גם לעיכוב ייצור CSF במוח, ובכך להורדת הלחץ הקרניאלי בקרב חולים הסובלים מ-idiopathic intracranial pressure.

תסמונת מרפן

מחקרים קליניים מציגים כי אצטזולאמיד יעיל בטיפול ב-dural ectasia בקרב חולי תסמונת מרפן.

דום נשימה בשינה

אצל חולים הסובלים מדום נשימה בשינה (Sleep apnea), שימוש באצטזולאמיד מוריד את ה-pH בדם ובכך מעודד פיצוי נשימתי.

מחלת גבהים

אצטזולאמיד ניתן באופן פרופילקטי להפחתת הופעת מחלת גבהים. התרופה ניתנת במינון הנע בין 125 מיליגרם (מ"ג) ל-1000 מ"ג ביום, מספר ימים טרם העלייה לגבהים. השימוש בתרופה מומלץ עבור מי שעולה מגובה פני הים לגובה העולה על 3000 מטרים ביום אחד, או למי שעולה מעל 600 מ' ביום החל מגובה של 2500 מ'. כמו כן, שימוש פרופילקטי בתרופה מומלץ לאנשים הסובלים מהמחלה לעיתים תכופות.

אי ספיקת לב

מכיוון שאצטזולאמיד מתפקד כחומר משתן, ניתן להשתמש בו על מנת להקטין את הבצקות אותם חווים חולים עם אי ספיקת לב. מתן השתן המוגבר מוריד את נפח הדם, ובכך מקל גם על תפקוד הלב.
רייכסמרשל

רייכסמרשל (בגרמנית: Reichsmarschall, מילולית: המרשל של הרייך) הייתה הדרגה הגבוהה ביותר בוורמאכט, צבאה של גרמניה הנאצית. היא נוצרה במיוחד והוענקה באופן בלעדי להרמן גרינג.

היסטוריה

דרגת "רייכסאֶרצמרשל" (Reichserzmarschall) נוצרה במקור לפני המאה ה-12, בתקופת האימפריה הרומית הקדושה. בתקופת הקיסרות הגרמנית במלחמת העולם הראשונה, אף אחד בצבא הגרמני לא החזיק בדרגה זו.
במהלך מלחמת העולם השנייה המפקד הראשי של הלופטוואפה, הרמן גרינג, היה האדם היחיד שהגיע לדרגת רייכסמרשל. הוא קודם בשנת 1940 על ידי אדולף היטלר במהלך טקס הענקת דרגות פילדמרשל שהתקיים ב-19 ביולי, בעיקר כדי להדגיש כי הוא הבכיר בין המפקדים האחרים של המטה הכללי של הוורמאכט אשר היו בדרגת גנרל-פלדמרשל, ובכך, העניק לו כיבוד נוסף כיורש ההנהגה של הרייך.
אף על פי כן, במברק מסוף אפריל 1945, גרינג ביקש רשות מהיטלר ליטול על עצמו את ההנהגה, והיטלר בצוואתו הדיח אותו מתפקידיו ומינה יורש חדש, גרוס-אדמירל קרל דניץ. הפגישה נקבעה לפני או ביום התאבדותו של היטלר (30 באפריל 1945), אך ההודעה על ידי מרטין בורמן ויוזף גבלס התעכבה עד ה-1 במאי 1945.
מבצע דוגמן 5

רקע

בין מלחמת ההתשה למלחמת יום כיפור בנתה סוריה בעזרת ברית המועצות מערך נ"מ מתנייע שהורכב מטילי SA-2, SA-3 ו-SA-6 וגובה בתותחי נ"מ מסוג "שילקה" ובטילי כתף מדגם SA-7. 
המערך כלל כ-30 סוללות טילים שנפרסו בשתי רצועות: באזור דמשק (פריסה מצומצמת, כ-5 סוללות שנועדו להגנת העיר), ופריסה באזור רמת הגולן הסורית (העיקרית - 25 סוללות במערך הגנה על כוחות הצבא).
כדי להתמודד עם סוללות הטילים הסוריים, הכין צה"ל תוכנית מגירה שנקראה "דוגמן" לתקיפת המערך.
התוכנית כללה מאמץ משולב של הפגזה ארטילרית, תקיפה אווירית באמצעות פצצות, וטילים נגד מכ"מים מסוג שרייק, הפעלת לוחמה אלקטרונית, ומאמץ הטעייה וחשיפה בעזרת מל"טים מסוג "תלם".
התקיפה תוכננה לכלול מאות גיחות בשלושה גלים.
המתכונת הסופית של התוכנית נקראה "דוגמן 5".

התקיפה

החל ב-11:30 ב-7 באוקטובר תקפו כ-60 מטוסי F-4 פנטום מטייסות 201 ("האחת") מבסיס חצור, 119 (טייסת "העטלף") מתל נוף, 69 (טייסת "הפטישים") מרמת דוד ו-107 ("אבירי הזנב הכתום") מחצרים וכן מספר מטוסי A-4 סקייהוק מטייסת 115 ("הדרקון המעופף") מתל נוף, את מערך טילי הקרקע-אוויר הסורי ברמת הגולן. 
חלק מן המטוסים פנו לעבר הים התיכון ואגפו את המערך הסורי. לקראת התקיפה הם טסו ביעף נמוך, והיו חשופים לאש תותחי הנ"מ מסוג ZSU-23-4.
רובן המכריע של עמדות הטילים שנתקפו התגלו כריקות שכן הסוללות כבר נעו מערבה עם הכוחות הסוריים.
התקיפה הסתיימה בשעה 14:30 לערך.

תוצאות התקיפה

בתקיפה הושמדה סוללת טילים אחת בלבד מסוג SA-3 ועוד אחת נפגעה מסוג SA-2, מתוך כשלושים סוללות שיועדו לתקיפה.
במהלך המבצע הופלו שישה מטוסים, שלושה בדרך ליעד ושלושה בחזרה ממנו. המטוסים נפגעו מתותחי נ"מ, שפגעו בהם בזמן שהנמיכו טוס כדי לא להיפגע מהטילים. שני אנשי צוות אוויר, אהוד חנקין ושאול לוי נהרגו בהתרסקות מטוסם כאשר ביצעו ניסיון חוזר לתקוף מטרה, לאחר שגילו אותה במקום שונה מן הצפוי. שניהם עוטרו לאחר מותם בעיטור העוז. שמונה אנשי צוות נוספים נפלו בשבי הסורי, וצוות אחר נטש בשטח ישראל וחולץ. טייסת 201 ("האחת") נפגעה קשה במיוחד בתקיפה: ארבעה ממטוסיה ננטשו, ושני מטוסים נוספים נפגעו ונאלצו לנחות נחיתת חירום בבסיס רמת דוד (ולא בבסיס האם של הטייסת, חצור).

השלכות התקיפה

בעקבות הכישלון, לא נעשה ניסיון נוסף לתקוף את המערך ברמת הגולן והיא נותרה אזור מוגן נ"מ, עובדה שהגבילה את יכולת הסיוע האווירי הקרוב והאמנעה של מטוסי חיל האוויר.
למבצע היו תוצאות מורליות שליליות על טייסי חיל האוויר הישראלי.
חיל ההגנה האווירית הסורי ראה בכישלון הישראלי הישג גדול, והוא חוגג את יום מערך הנ"מ בתאריך התקיפה.
עם תום המלחמה נמתחה ביקורת על מפקד חיל האויר, בני פלד, שלא עמד על השלמת מבצע תגר כמתוכנן, ואפשר את הסטת הכוחות לרמת הגולן. כמו כן נמתחה ביקורת על מפקד הבסיס עמוס לפידות שלא שינה את נתיב הטיסה של מטוסי טייסת 201 מן המסלול שהוכר כמסוכן. 
כישלון דוגמן 5 המחיש את הקושי הרב בהתמודדות עם טילי הנ"מ והמריץ את חיל האוויר למצוא פתרונות מבצעיים לבעיה. פתרונות אלו, שכללו נשק לתקיפה מרחוק ואמצעי לוחמה אלקטרונית פותחו בעשור העוקב והובאו לידי ביטוי במבצע ערצב-19 שהשמיד ללא נפגעים את סוללות הטילים הסוריות בבקעת הלבנון במהלך מלחמת לבנון הראשונה.
קשיי התפקוד של חיל האוויר הישראלי במהלכי הפתיחה של מלחמת יום הכיפורים לא נחקרו על ידי ועדת אגרנט, והמסקנות מהם לובנו רק בתחקירים פנימיים של החיל.
ליהי חן

ביוגרפיה

ליהי חן נולדה ליוספה ויהודה חן וגדלה ברמת גן, ולה אחות אחת. למדה בתיכון מקיף גבעת ברנר ועשתה בגרות באמנות. בצה"ל שירתה כמאבחנת מחקר בפיקוד מרכז בירושלים.
חן למדה לתואר ראשון (BED), במדרשה לאמנות בית ברל, שם הוענקו לה שתי מלגות בתקופת לימודיה אותם סיימה בהצטיינות (1997–2001). תואר שני באמנות מבצלאל (MFA) ‏(2003-2004) אותו סיימה בהצטיינות. כמו כן, למדה באוניברסיטה העברית – ירושלים (2003–2004).
במהלך לימודים אלו הוענקו לה מלגת הצטיינות ומלגת מחקר לעבודה מצטיינת בפיסול, שתיהן מהאוניברסיטה העברית.
במסגרת לימודי התואר השני, נסעה לחילופי סטודנטים בבית ספר לאמנות בגלאזגו (GSA) בשיתוף בצלאל, שם השתתפה בתערוכה קבוצתית. ב-2005 ניהלה אמנותית עם בועז קדמן את פרויקט חילופי הסטודנטים עם בית הספר לאמנות בגלאזגו כשהללו הגיעו לישראל.
מאז 1998 מציגה חן עבודות בתערוכות יחיד וקבוצתיות בארץ ובעולם, בהן: ביתן הלנה רובינשטיין לאמנות בת זמננו (מוזיאון תל אביב), מוזיאון פתח תקווה לאמנות, מוזיאון חיפה לאמנות, והמוזיאון לאמנות ישראלית, רמת גן.
במסגרת עבודתה שיתפה פעולה עם קבוצת ״פאתוס מאטוס״ בפרויקט ״בחדרי חדרים״ (2017) ועם האמנית אורלי סבר בתערוכה ״פוגה״ (2012).
חן מרצה משנת 2002 במדרשה לאמנות בית ברל ומ-2004 בחוג לאמנות באוניברסיטת חיפה. בין תחומי ההוראה שלה: אמנות ומדיה, רישום וחינוך. כמו כן הנחתה לאורך השנים סטודנטים בלימודי התואר שני.
ליהי חן חיה ופועלת בתל אביב, נשואה לדרור קרמר, מהנדס תוכנה, להם שלושה ילדים.
דוד כטורזה

ביוגרפיה

נולד בשנת ה'תרל"ז בתוניס לאביו ר' סעדאני כטורזא. למד בישיבת "חברת התלמוד" בתוניס אצל ר' שלמה דאנה, בעל "שלמי תודה". לאחר פטירת רבו מילא את מקומו בראשות הישיבה. בשנת ה'תרצ"ד (1934), עם פטירת רבה הראשי של תוניסיה יוסף גג', התמנה לכהן תחתיו כרב ראשי, עד לפטירתו בי"ט בכסלו ה'ת"ש.
אלי הירש

ביוגרפיה

ב-1979 פרסם לראשונה שירים אחדים בכתב העת סימן קריאה. בשנות השמונים למד פילוסופיה באוניברסיטת תל אביב, והשלים תואר ראשון בתחום בהצטיינות יתרה. אחר כך עבד כמתרגל בחוג לפילוסופיה באוניברסיטה. באותו עשור החל גם לכתוב במקומונים ובעיתונים, על פי רוב בענייני ספרות. ב-1985 ערך, יחד עם שלושה משוררים נוספים, את גיליונו היחיד של כתב העת "מקום". מספר שנים לאחר מכן, מונה הירש למבקר הספרים של "העיר" ושימש בתפקיד שש שנים.
ב-1994 עבר למוסף התרבות של מעריב, ושימש כמבקר הספרים של העיתון. ב-1998 סיים את עבודתו במעריב ועבד במשך שלוש שנים כעורך עצמאי. ב-2001 מונה לעורך הראשי של הוצאת מודן, וב-2003 עבר להוצאת חרגול, בה הוא משמש מאז כעורך ספרי המקור. בחרגול מופקד הירש על הסדרה הייחודית "חרגול פלוס". במשך עשור (2007–2018) כתב טור שבועי על שירה במוסף הספרות של ידיעות אחרונות. ב-2007 החל להנחות סדנאות לכתיבה שירה בחוג לספרות באוניברסיטת תל אביב. ב-2016 השלים תואר שני בפילוסופיה, גם הוא מאוניברסיטת ת"א.
במהלך השנים ערך הירש כמאתיים ספרי שירה ופרוזה, וכתב מאות מאמרי ביקורת ומסות ספרותיות, רובם פורסמו בעיתונות היומית. חתן פרס היצירה לסופרים עבריים לשנת תשע"ה.

שירתו

שירתו של הירש מתמקדת בזיכרון: האישי, התרבותי, והזיקה ביניהם. בכל אחד מספריו הופך הזיכרון - של אדם אהוב שנפטר, מסורת ספרותית שנשכחה או נוהג תרבותי שהושאר מאחור - למסע של חיפוש ושיבה, שמהלכו זוכה המקור האבוד ללידה מחדש בדמות חדשה, באמצעות השירה. שירתו מבקשת לחבר בין זמנים שונים, בהיותה ממוקמת בזמן ונטולת זמן בעת ובעונה אחת.
שניים משיריו, "אמא שלי" ו"מזמור מספר שלוש", הולחנו ובוצעו על ידי להקת DXM. לאחר הביצוע בשבוע השירה בתיאטרון צוותא ב-1988, הופצו השירים בקלטת שנושאת את שם מחברם. הופצה גם קלטת וידאו, שנקראה "אלי הירש בהופעה".

חיים אישיים

הירש מתגורר בתל אביב, נשוי ואב לשלושה.
יוסף ורצמן

ביוגרפיה

ורצמן היה קצין בצה"ל שהושאל באמצע שנות ה-70 למשטרת ישראל בדרגת סגן ניצב כדי לשמש כחבלן הראשי. במרץ 1977 הועלה לדרגת ניצב משנה ופיקד על 200 חבלנים של משטרת ישראל. ורצמן שם דגש על הדרכה של החבלנים בשיטות שונות לפירוק מטענים. ועדת בדיקה שמונתה בעקבות תלונות על תפקודו ותפקוד יחידת החבלנים מצאה שלא היה דופי בתפקודו ובתפקוד היחידה. בשנת 1979 עמד לדין משמעתי באשמה של הדלפה של מסמך סודי לעיתונאי. הוא הודה שהוא אישר לעיתונאי את קיום המברק, שכבר היה, לטענתו, בידי העיתונאי. הוא נדון לקנס ומאסר על תנאי. בדצמבר 1981 קיבל את עיטור השירות של משטרת ישראל. בהמשך מונה לראש מחלקת מבצעים ושיטור במטה הארצי ולאחר מכן היה סגן מפקד המשמר האזרחי. בשנת 1986 הועמד לדין משמעתי על רכישת טלוויזיה לעצמו בהנחה כאשר רכש טלוויזיות למשטרה. בתחילת 1989 הועמד לדין על תקיפה מינית של אחת מפקודותיו.
עלי עדנאן

אמנת בגדאד

עלי עדנאן גדם באקדמיית עמו באבא, ולאחר מכן עבר למחלקות הנוער של א-זאוורה ושל אל-קוה אל-ג'ויה. בשנת 2010 עבר לקבוצת אמנת בגדאד מליגת העל העיראקית. הוא שיחק במועדון במשך שלוש עונות.

ריזספור

ב-1 באוגוסט 2013 חתם עדנאן ל-5 שנים בריזספור מליגת העל הטורקית וקיבל את חולצה מספר 53. ב-17 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 1-0 על גנצ'לרבירליגי במסגרת המחזור הראשון בליגה. ב-1 בספטמבר הבקיע עדנאן את שער הבכורה שלו במועדון, שער בדקה השביעית בניצחון 2-1 על ארג'ייספור במסגרת המחזור השלישי בליגה. בעונתו הראשונה במועדון ערך עדנאן 31 הופעות ליגה, בהן הבקיע שלושה שערים. בעונתו השנייה ערך עדנאן 10 הופעות ליגה בלבד.

אודינזה

ב-1 ביולי 2015 חתם עדנאן ל-5 שנים באודינזה מהסרייה א', ובכך הפך עדנאן לשחקן העיראקי הראשון בתולדות הליגה. ב-16 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 3-1 על נוברה במסגרת הגביע האיטלקי. ב-23 באוגוסט ערך עדנאן את הופעת הבכורה שלו בליגה, כששיחק 86 דקות בניצחון 1-0 על יובנטוס במסגרת המחזור הראשון בליגה. ב-21 בפברואר 2016 הבקיע עדנאן את שער הבכורה שלו במועדון, שער בדקה ה-33 בהפסד 2-1 לגנואה במסגרת המחזור ה-26 בליגה.

אטלנטה

ב-17 באוגוסט 2018 הושאל עדנאן לעונה אחת לאטלנטה.

ונקובר וייטקאפס

ב-9 במרץ 2019 הושאל לונקובר וייטקאפס מה-MLS עד ליוני 2019. בתום תקופת ההשאלה, עדנאן חתם בקבוצה.

קריירה בינלאומית

ב-3 בדצמבר 2012 ערך עדנאן את הופעת הבכורה שלו בנבחרת עיראק, במשחק נגד נבחרת בחריין. ב-5 במרץ 2014 הבקיע עדנאן את שער הבכורה שלו בנבחרת, שער בדקה ה-59 בניצחון 3-1 על נבחרת הרפובליקה הסינית במסגרת מוקדמות גביע אסיה 2015. עדנאן היה חלק מנבחרת עיראק בטורניר גביע אסיה 2015, וכן חלק מהנבחרת האולימפית באולימפיאדת ריו דה ז'ניירו 2016.
לותרינגיה

מקור השם

מכיוון שהאזור לא היה בעל זהות היסטורית או אתנית, נקרא השטח "ממלכתו של לותאר", ובגרמנית "Lotharingi", ומזה נוצר השם "לותרינגיה".

ממלכת לותרינגיה

בשנת 843 חולקה האימפריה הקרולינגית בחוזה ורדן בין בניו של לואי החסיד, ובנו לותאר הראשון קיבל את פרנקיה התיכונה - החלק האמצעי של הממלכה. לאחר מותו של לותאר בשנת 855, חולקה נחלתו בין בניו בחוזה פרים; בנו הבכור לואי קיבל את ממלכת איטליה, בנו הצעיר שארל קיבל את פרובנס, ואילו בנו השני לותאר קיבל את לותרינגיה, שהשתרעה מבורגונדי עד הים הצפוני. לאחר מותו של לותאר השני בשנת 869 חולקה נחלתו בחוזה מרסן, ולבסוף עברה נחלתו בשנת 880 לפרנקיה המזרחית.
בנובמבר 887 הודח קרל השמן על ידי מועצת האצולה, ובמקומו נבחר ארנולף מקרינתיה. בתחילה התנגדו לכך גאי השלישי מספולטו, שהפך מאוחר יותר למלך איטליה, ורודולף הראשון, מלך בורגונדי, שרצה למלוך בכל לותרינגיה, אך לבסוף ויתר ושלט רק בבורגונדי.
בשנת 891 הדף ארנולף את הוויקינגים מלוון, ובשנת 895 מינה את בנו הלא חוקי צוונטיבולד לשליט לותרינגיה. ב-13 באוגוסט 900 נרצח צוונטיבולד, והממלכה חדלה להתקיים והפכה לדוכסות.

דוכסות לותרינגיה

בשנת 903 מינה לודוויג הצעיר את גבהרד מלאנגאו לדוכס לותרינגיה, ששלט בדוכסות עד מותו בשנת 911. לאחר מותו של לודוויג הצעיר בשנת 911 נכבש האזור על ידי פרנקיה המערבית, בהסכמת רגינאר, דוכס לורן, אולם בשנת 925 כבש היינריך הראשון, מלך גרמניה את האזור בחזרה, בסיועו של ז'ילבר, דוכס לורן שקיבל בתמורה את בתו של היינריך לאשה. לאחר מותו של היינריך הראשון בשנת 936 ניסה ז'ילבר להעביר את נאמנותו לראול, מלך צרפת, אולם הובס בשנת 939 על ידי אוטו הראשון, מלך גרמניה ונאלץ לברוח מהדוכסות. לאחר מכן שלט בדוכסות היינריך הראשון, דוכס בוואריה עד לשנת 940, ולאחריו שלט אוטו, דוכס לורן עד לשנת 944. בשנת 942 ויתר לואי הרביעי, מלך צרפת שהיה שקוע בסכסוך עם איג הגדול, על כל תביעותיו על אזור לותרינגיה. בשנת 944 פלשו כוחותיו של לואי הרביעי ללותרינגיה, אולם נאלצו לסגת לאחר שאוטו הראשון הגיב בגיוס צבא גדול בפיקודו של הרמן הראשון, דוכס שוואביה.

חלוקת הדוכסות

בשנת 953 מינה אוטו הראשון, מלך גרמניה את אחיו ברונו הגדול לדוכס לותרינגיה, במקום קונרד, דוכס לורן שמרד בו. בשנת 959 חילק ברונו את הדוכסות ללורן התחתית וללורן העילית, שהופרדו על ידי נהר הריין, ולאחר מותו בשנת 965 הפכה החלוקה לקבועה. חתנו של ברונו - פרידריך הראשון מבאר ירש את לורן העילית, ואילו לורן התחתית עברה לגוטפריד הראשון, דוכס לורן התחתית. בשנת 978 פלש לותר, מלך צרפת לאזור והגיע עד אאכן, אולם אוטו השני, קיסר האימפריה הרומית הקדושה השיב מלחמה והגיע עד שערי פריז, ובעקבות כך ויתר לותר בשנת 980 על כל תביעותיו לאזור.
עד מהרה התפצלה לורן התחתית לכמה נחלות קטנות, שכללו את רוזנות לוקסמבורג, ארכיבישופות טריר, דוכסות באר ובישופויות מץ, טול וורדן, ועוד. מאידך נשארה דוכסות לורן העילית כדוכסות בתחומי האימפריה הרומית הקדושה עד לשנת 1766, ולאחר מכן סופחה לממלכת צרפת.
רופרט אוונס

קורות חייו

אוונס נולד בסטפורדשייר שבאנגליה. הוא גדל בחווה, ולמד בבית הספר העצמאי "בילטון גראנג'", פנימייה בכפר דונצ'רץ', קרוב לעיר ראגבי שבווריקשייר במערב המידלנדס של אנגליה. אחר כך למד בבית הספר "מילטון אבי", פנימייה עצמאית בכפר מילטון אבאס, קרוב לעיר בלנדפורד פורום בדורסט שבדרום-מערב אנגליה. את לימודי המשחק למד ב-"Webber Douglas Academy of Dramatic Art"  ובאותה תקופה גר בדרום קנזינגטון שבלונדון.

קריירה

בתחילת הקריירה שלו הופיע אוונס בעיבוד הטלוויזיוני לרומן "החטא ועונשו" בכיכובו של ג'ון סים, ובמיני-סדרה "צפון ודרום" בכיכובו של ריצ'רד ארמיטאג'.
התפקיד הגדול הראשון של אוונס בקולנוע היה כסוכן FBI ג'ון מאיירס בעיבוד משנת 2004 של הבמאי גיירמו דל טורו לספרו של מייק מינולה "הלבוי". עוד השתתף בסרט "אגורא" שצולם במלטה בכיכובם של רייצ'ל וייס ומקס מינגלה.
אוונס מככב בסדרת הטלוויזיה "האיש במצודה הרמה" בהפקת אמזון בפרק הראשון שהיה הנצפה ביותר מאז פיתוח מיזם הסדרות המקוריות של רשת אמזון. בנוסף כיכב בסדרת הטלוויזיה "הכפר", בסדרה המשטרתית "חוצה את הקווים", במיני-סדרה "פלמינג", ובעיבוד לספר "עולם ללא קץ". עוד שיחק אוונס בסיטקום "High Stakes" של רשת ITV, לצדו של ריצ'רד וילסון, ובסדרת הדרמה "Paradise Heights" של ה-BBC בכיכובו של ניל מוריסי.
ב-2014 כיכב אוונס בסרט האימה "The Canal". ב-2016 הוא יופיע בסרט האימה "The Boy".